**ЎЗБЕКИСТОН РЕСПУБЛИКАСИ ҚИШЛОҚ ХЎЖАЛИГИ**

**ВАЗИРЛИГИ ТИЗИМИДА КОРРУПЦИЯГА ҚАРШИ КУРАШИШ ХОЛАТЛАРНИ ЎЗ ВАҚТИДА АНИҚЛАШКА КЎМАКЛАШУВЧИ**

**ТЕЛЕГРАМ-БОТ ТИЗИМИНИ ЖОРИЙ ҚИЛИШ БЎЙИЧА**

**Т Е Х Н И К Т О П Ш И Р И Қ**

|  |  |  |
| --- | --- | --- |
| 1 | Мижознинг номи | Ўзбекистон Республикаси Қишлоқ хўжалиги вазирлиги. |
| 2 | Иш кўрсатиш  учун асос | Раҳбариятнинг коррупцияга қарши курашиш тизимини рақамлаштириш бўйича буйруқ. |
| 3 | Иш  тури | Соҳада коррупция холатларни ўз вақтида аниқлаш мақсадида ахоли *(тадбиркорлик субъектлари)* томонидан йўлланган мурожаатларни ўз вақтида етказиб берувчи телеграм-БОТ тизимини жорий қилиш. |
| 4 | Буюртмачи тўғрисида маълумотлар | **Манзил:** Ўзбекистон Республикаси, 100140, Тошкент вилояти, Қибрай тумани, Университет кўчаси, 2. |
| 5 | Телеграм-Бот функцияларига  талаблар | -телеграм-бот билан ишлаш давомида фойдаланувчи ўзининг шахсий маълумотларини қолдирмаслик ҳуқуқига эга ва бу ундан талаб этилмайди, аммо у бундай маълумотларни ўзининг мурожаатномаси матнига қўшган ҳолатда жўнатиши мумкин, шунда фойдаланувчига бот томонидан жавоб қайтарилиши осон кечади.  -фойдаланувчи ботни фаоллаштирганидан сўнг 2 та тилда мурожаат қилиш: ўзбек ёки рус тилларида.  -тил танлаб бўлингач, йўналиш ёки тузилмалар сарлавҳаси танланади ва фойдаланувчи ўзига кераклисини белгилайди ва унга бот томонидан қуйидагича автоматик жавоб қайтади: “Ҳурматли фойдаланувчи, сизда қишлоқ хўжалиги соҳасига оид бирор-бир қонунбузарлик қайд этилган бўлса, бизга мурожаатингизни қолдиринг!”. Шундан кейин фойдаланувчи ўз маълумотларини файл, аудио, расм, матн, геолокация шаклида жўнатиши мумкин. -тузилмалар бўлими танланганда эса 20 тадан ортиқ ташкилот таркибидаги тузилмалар рўйхати фойдаланувчига кўрсатилади, бунда баъзи тузилмалар гуруҳ-гуруҳ қилиб қисмларга ажратилган бўлиши мумкин.  фойдаланувчи томонидан юборилган хабар “йўналтирилган хабар” шаклида бот томонидан худди шу ботга бириктирилган телеграм гуруҳига жўнатилади.  -фойдаланувчи томонидан бот орқали келиб тушган маълумотларга гуруҳдаги масъул шахсларнинг жавоб қайтариши ҳуқуқий функциясига эга бўлиши зарур. Масъул шахслар томонидан қайтарилган жавоблар бот орқали аноним тарзда фойдаланувчига етказилади.  -фойдаланувчи танлаган йўналиш ва жой номи (вилоят, шаҳар,…) асосида #хештег фойдаланувчининг маълумотномасига қўшиб, ботга бириктирилган масъул шахсларга бот орқали юборилади.  -фойдаланувчилар томонидан юборилган барча маълумотлар архив шаклида сақлаб қолиниши керак ва келиб тушаётган маълумотлар автоматик тарзда бот томонидан фойдаланувчи танлаган йўналиш ёки тузилма ҳамда жойлашган ҳудудга асосан статистик маълумотлар тўпланиши зарур.  *(тахминий лойихаси Илова қилинади).* |
| 6 | Иш бажарувчига қўшимча талаблар | -телеграм-ботни, аҳоли томонидан қулай фойдаланишида, содда ва оддийлик мезонлари асосида телеграм-бот функцияларига қўшимчалар киритиш таклифи.  - охирги 3 йилда ташкилотларга ишлаб чиққан телеграм бот тизимини намойиш қилиш.  - сохада ҳалқаро тажриба мавжудлиги. |
| 7 | Тижорат таклифларни юбориш шартлари | - ҳужжатлар муҳрланган конвертда тақдим этилади;  - нарх қисми алоҳида ички муҳрланган конвертда умумий ҳужжатлар тўплами ичида тақдим этилиши керак.  - ташқи конверт қуйидагича расмийлаштирилади:  а) ёпиштириш жойларида ташкилот раҳбарининг муҳри ва имзоси қўйилади.  б) конверт қуйидагича кўрсатилади:  - таклифни қабул қилиш кўрсатилган манзил;  - иштирокчи номи.  - танлов предметининг номи.  - таклиф юборилган сана.  **Тижорат таклифи билан киритилган ҳужжатлар тўпламида:**  - тижорат таклифи умумий маълумотлар кўрсатилган расмий бланкда, хизматларнинг нархи ва давомийлиги, шунингдек ишларнинг ҳажми кўрсатилган ҳолда тақдим этилади;  - давлат рўйхатидан ўтганлиги тўғрисидаги гувоҳнома нусхаси;  - бошқа тегишли ҳужжатлар. |
| 8 | Тўлов  шартлари | 30% олдиндан тўлов, иш кўрсатиш тугагандан сўнг 70% миқдорида. |
| 9 | Нархи | 15 000 000 сўм гача |
| 10 | Иш кўрсатиш муддати | 1 ой |